Vermiste mans: Liggaam van een dalk gekryFoto: NSRI Die polisie vermoed hulle het moontlik op die liggaam van een van die vier vermiste mans afgekom wat verlede Donderdag tydens ŉ visvanguitstappie vermis geraak het. Jeffrey Wildeman, sy broer Llewellyn, Henry Waits en Roland Figland, is almal in hul veertigs en vyftigs en word vermis nadat hulle nie van ŉ visvanguistappie op die Keurboomsrivier, naby Plettenbergbaai, teruggekeer het nie. Die liggame van Letitia Wildeman (43) en haar seun Luan (8), wat saam die mans op die boot was, is reeds gevind. Die gesin en vriende is almal inwoners van New Horizons in Plettenbergbaai. Drie persone en die visserboot word steeds vermis. Na wat verneem word, het die boot omgeslaan nadat dit ŉ sandbank getref het. Dit is nog nie bekend wie se liggaam gevind is nie.